Delikata manĝado en karcero

La japana serio ダンジョン飯 [Dunge-on Meŝi], laŭvorte "Manĝado en karcero" aŭ "en forgeskelo", en Usono kaj aliaj anglalingvaj landoj disvastigita per la variigita titolo "Delicious in Dungeon", "Delikate en karcero" aŭ "Delikataĵoj en karcero", por Esperanto proponiĝas kombini la du malsametajn tradukojn en titolo Delikata manĝado en karcero, estas japania mangao-serio verkita kaj ilustrita de la desegnistino Ryoko Kui. Ĝi estis serie unuafoje publikigita  en la revuo Harta de februaro 2014 ĝis septembro 2023, kun ĉapitroj kolektitaj en 14 volumoj. La rakonto sekvas grupon de aventuristoj en fantazia mondo kiuj, post malsukceso venki drakon kiu konsumis la fratinon de la grupestro, komencas vojaĝon tra kelkarcero por revivigi ŝin, pluvivante kuirante kaj manĝante la monstrojn kiujn la grupo renkontas survoje.

Aldone, en 2022 anonciĝis televida animea serio, kiu premiere elsendiĝis inter januaro kaj junio 2024.

 Figuroj de la heroa grupo 
eta|400ra|
Laios Touden (ライオス・トーデン, Raiosu Tōden) en la fantazia mondo estas "altulo" (トールマン, tōruman), fakte normala plenkreska homo, kiu, kune kun sia grupo da aventuristoj  enriskiĝas en kelkarcero por savi sian fratinon Falin antaŭ ol la drako kiu venkis ilin digestos ŝin. Li estas forta batalanto kaj la gvidanto de la grupo, kaj estas trankvila kaj milda. Tamen, li emas paroli rapide kiam ekscitita kaj povas esti sentakta. Li estas tre entuziasma provi malsamajn monstrajn manĝojn, kaj ofte uzas la scion akiritan de kuirado de monstroj por evoluigi teknikojn por venki ilin.

Kensuke (ケン助) estas molusko-simila estaĵo de la "vivantaj kirasoj"-monstroj kiu alprenas la formon de glavo, kiun Laios adoptas por anstataŭigi sian originan glavon. Ĝi maltrankviliĝas kiam ĝi sentas monstrojn, sed ankaŭ foje forkuras kiam ege timite kaj ne povas esti eltirita el sia glavingo kiam estas tro multa bruo. Ĝia sentemo faras ĝin nefidinda en krizoj, sed helpema dum esplorado de la karcero.

Marcille Donato (マルシル・ドナトー, Marushiru Donatō) estas singarda duonelfa magiistino kaj origina membro de la grupo de Laios, kiu uzas lignan sorĉbastonon kaj povas uzi diversajn formojn de magio. Ŝi kutime hezitemas kaj foje rifuzas manĝi monstran viandon. Pro ŝia lerteco en magio, ŝi ofte povas fari komplikajn aŭ altfortajn sorĉojn kun malmulte da preparo, kapablo kiun ŝiaj kunuloj ofte ne aprezas.

Chilchuck Tims, do Ĉilĉuk Tims (チルチャック・ティムズ, Chiruchakku Timuzu) estas ano de pli eta homeca raso en la fantazia mondo nomata "duonfutoj" (ハーフフット, hāfufutto), vira kiel Lajos, laŭ la historio ankaŭ plenkreska, sed kun tre juna vizaĝo - se Lajos povus esti taksita 25-jara viro laŭ aspekto, Ĉilĉukon oni povus taksi 12- aŭ 13-jara svelta, sportema adoleskanto laŭ aspekto, kvankam pli eta, eble duona alteco de normala homo - tamen iam oni malkaŝas ke la "duonfuto" edziĝis kiel 13-jarulo, generis tri filinojn en la sekvaj tri jaroj, kiam la malkontenta edzino foriris kun la filinoj kaj li multajn jarojn ne vidis sian familion - li do evidente, kvankam lia vizaĝo aspektas 12-jara, estas multe pliaĝa. Li estas seruristo kaj origina membro de la grupo de Laios, havas bonan lertecon kaj bonegajn instinktojn, kiujn li uzas por malfunkciigi kaptilojn, lokalizi kaŝitajn padojn, kaj aktivi kiel poŝŝtelisto por la grupo. Li ofte admonas Laios-on pro sia sentaksa konduto kaj obsedo je monstroj, sed profunde zorgas pri siaj kunuloj.  Li tre malŝatas, kiam aliaj transprenas lian taskon aŭ prenas nenecesajn riskojn kaj ĝenerale evitas batalon, sed povas profesiece uzi arkon kaj sagon.

Senshi, do Senŝi (センシ) estas militisto el la raso de nanoj, kiu aliĝas al la grupo por plenumi sian sonĝon de kuirado de la drako, kiun Laios kaj la grupo planas mortigi. Li estas sperta pri la kelkarcero kaj la monstroj ene de ĝi, kaj estas fakula kuiristo. Li tipe uzas grandan hakilon, sed ĉiam portas poton kaj kuirilaron. Li certigas, ke la grupo estas bone nutrita kaj havas ekvilibran dieton por pluigi ilin trapasi la kelkarceron.

Izutsumi (イヅツミ) estas juna altkreska katoknabino kiu estis kidnapita kaj igita bestaĉo-viro kiam ŝi estis sesjara.  Ŝi partumas sian formon kun la esenco de monstro simila al granda kato. Ŝi estis en konkurenca grupo ĝis ŝi renkontas la grupon de Laios kaj aligas al tiu por trovi kuracilon kontraŭ la aliigo de ŝia korpo. Tipa kato, ŝi estas sendependa kaj foje apatiema, sed protektos siajn kunulojn kiam necese.

Falin Touden (ファリン・トーデン, Farin Tōden) estas sorĉistino el la raso de "altuloj"  kaj la pli juna fratino de Laios; milda persono kiu dividas la pasion de ŝia frato por monstroj kaj estis origina membro de la grupo.  Ŝi estis manĝita de drako ĉe la fundo de la kelkarcero post uzado de sia magio por teletransporti la grupon al sekureco. Laios kaj lia grupo komencis savi kaj revivigi ŝin antaŭ ol la tutmonata digesta ciklo de la drako finiĝas kaj ŝi jam ne povas esti revivigita.  Ŝi havas la unikan kapablon komuniki kun fantomoj, kapablon kiun ŝi antaŭe uzis por protekti la grupon.

Ankoraŭ du aliaj grupoj gvidate de nobeloj de la raso de "altuloj" estas en la kelaro kaj same serĉas la drakon, kaj plia grupo da estaĵoj kaj iuj pliaj individuoj ankaŭ vivigas la scenejon. 

Kategorio:Mangaaj serioj